
Αριθ. Ν. 78 (1) 

Κήρυξη αναγκαστικής απαλλοτρίωσης ακινήτων για την κατασκευή οι¬ 
κίσκων και δρόμων προσπέλασης γεωτρήσεων στην περιοχή Εξοχι¬ 
κού - Φιλιατρών Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλο¬ 


τριώσεων» σε συνδυασμό με τις διατάξεις του Β.Α. 139/1971 «περίαρ- 
μοδιότητος των Νομαρχών προς κήρυξιν αναγκαστικών τινων απαλλο¬ 
τριώσεων». 

2. Τις διατάξεις του άρθρου 33 του Ν.Δ. 3881/1958 «περί έργων 
εγγείων βελτιώσεων». 

3. Το αριθ. πρωτ. 4094/1.10.1991 έγγραφο της Διεύθυνσης εγ¬ 
γείων βελτιώσεων Ν. Μεσσηνίας, που εισηγείται το θέμα, αποφασί¬ 
ζουμε: 

Κηρύσσουμε αναγκαστικώς απαλλοτριωτέα, λόγω δημόσιας ωφέ¬ 
λειας, αγροτική έκταση συνολικού εμβαδού 181 (εκατόν ογδόντα ενός) 
τετραγ. μέτρων για την κατασκευή οικίσκων και δρόμων προσπέλασης 
γεωτρήσεων στην περιοχή Εξοχικού Φιλιατρών Μεσσηνίας, όπως αυτή 
φαίνεται στα από Σεπτέμβρη 1991 κτηματολογικά διαγράμματα και 
τους επ’ αυτών κτηματολογικούς πίνακες, θεωρημένα στις 1.10.1991 
από τον Διευθυντή της Διεύθυνσης Εγγείων Βελτιώσεων Ν. Μεσσηνίας 
Γεώρ. Ψαρρέα. 

Στην παραπάνω απαλλοτρίωση προβάλλουν δικαιώματα κυριότητας 
οι: α. Παρίσσος Τιμόθεος, β. Παναγάκης Αναστ. κ.λπ. 

Η απαλλοτρίωση κηρύσσεται υπέρ του Δημοσίου και θα γίνει με δα¬ 
πάνες του έργου ΣΑΝΤ 9129/1 με Φορέα την Διεύθυνση Εγγείων Βελ¬ 
τιώσεων Ν. Μεσσηνίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καλαμάτα, 29 Οκτωβρίου 1991 
Ο Νομάρχης 

ΝΙΚ. ΠΑΠΑΔΟΠΟΤΛΟΣ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(2) 

Εγχριοη πολεοδομικής μελέτης του οικισμού Θήρας (Φηρών) της κοι¬ 
νότητας Θήρας (Ν. Κυκλάδων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6 (παρ. 1, 4, 5 και 6) και 7 
(παρ. 1, 2 και 4), του Ν. 1337/1983 «Επέκταση των πολεοδομικών 
σχεδίων οικιστική ανάπτυξη και σχετικές ρυθμίσεις» (Α' 33), όπως το 
άρθρο 6 τροποποιήθηκε με την παράγραφο 2 του άρθρου 8 του Ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» 
(Α' 4). 

2. Τις διατάξεις των άρθρων 1, 2, 3, 9, 11 και 29 του Ν. Δ/τος της 
17.7.1923 «Περί σχεδίων πόλεων κ.λπ.» (Α’ 228) όπως μεταγενέ¬ 
στερα τροποποιήθηκαν και συμπληρώθηκαν. 

3. Τις διατάξεις των άρθρων 4 (παρ. 1), 6 (παρ. 1), 7, 8 και 16 του 
Ν. 1577/1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 1, 2, 3) του Ν. 1647/1986 
«Οργανισμός Κτηματολογίου και Χαρτογραφήσεων Ελλάδας (ΟΚΧΕ) 
και άλλες σχετικές διατάξεις» (Α' 141) και το άρθρο 1 (παρ. 3, 4) του 
Ν. 1772/1988 «Τροποποίηση διατάξεων του Ν. 1577/1985 «ΓΟΚ» 
και άλλες σχετικές διατάξεις (Α' 91). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις του εδαφ. ιδ' της παραγράφου 1 του άρθρου 23 του 
Ν. 1558/1985 «Κυβέρνηση και Κυβερνητικά Όργανα» (Α’ 137). 

6. Τις διατάξεις των άρθρων 2 (παρ. 5) και 4 του από 20.8.1985 
Π.Δ/τος «Πολεοδόμηση και επέκταση οικισμών της χώρας μέχρι 
2.000 κατοίκους και τροποποίηση του από 24.4.1985 Π.Δ/τος (Δ' 

’ 181)» (Δ' 414). ~ 1 

7. Την 49799/2471/6.8.1987 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση Γενικού Πολεο- 
δομικού Σχεδίου (ΓΠΣ) της κοινότητας Θήρας (Φηρών) του Νομού Κυ¬ 
κλάδων (Δ’ 932). 

8. Την Υ.1503/1991 απόφαση του Πρωθυπουργού και Υπουργού 
Περιβάλλοντος, Χωροταξίας και Δημοσίων Έργων «Καθορισμός αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων Χρήστου Κατσιγιάννη» (Β’ 702/4.9.1991). 

9. Την 62549/5066/1990 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Χαρακτηρισμός ως πυκνοδο- 
μημένου τμήματος του οικισμού Θήρας (Φηρών), της κοινότητας Θή¬ 
ρας (Ν. Κυκλάδων). 

10. Την 62550/5067/1990 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση πολεοδομικής προ¬ 
μελέτης της πολεοδομικής ενότητας της Θήρας (Φηρών) (Ν. Κυκλά¬ 
δων)». 

11. Την 5163/6.8.1986 απόφαση της Νομάρχη Νομαρχίας Κυ¬ 

κλάδων « Εγκριση της 3/1986 απόφασης Κοινοτικού Συμβουλίου Θή¬ 
ρας νήσου Θήρας για τη συνέχιση των μελετών ΓΠΣ και ΠΜΕ αε το Ν. 
1337/1983). * 

12. Τις 61/1988, 93/1988 και 146/1988 γνωμοδοτήσεις του 
Κοινοτικού Συμβουλίου Θήρας. 

13. Την 309/αυν. 19/1989 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

14. Τις 663/1990 και 517/1991 γνωμοδοτήσεις του Συμβουλίου 
της Επικράτειας με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολεοδομιχής ενό- 
τητας της Θήρας (Φηρών) της κοινότητας Θήρας (Ν. Κυκλάδων) ως 
εξής: 

1. Της περιοχής που είναι οικισμός, προϋφιστάμενος του έτους 1923 
και έχει χαρακτηρισθεί ως παραδοσιακός με το από 19.10.1978 Π.Δ/ 
γμα (Δ' 594) και ως πυκνοδομημένη με την 62549/5066/1990 από¬ 


φαση του Υπουργού Περιβάλλοντος, Χωροταξίας και Δημοσίων Έργων 
σύμφωνα με τις διατάξεις του Ν.Δ/τος της 17.7.1923. 

2. Της λοιπής περιοχής που είναι αραιοδομημένη και αδόμητη σύμ¬ 
φωνα με τις διατάξεις του Ν. 1337/1983, με τον καθορισμό στις παρα¬ 
πάνω περιοχές (παρ. 1 και 2), οικοδομήσιμων χώρων, οδών, πεζοδρό¬ 
μων, κοινοχρήστων χώρων, χώρων στάθμευσης αυτοκινήτων, πλα¬ 
τείας, πρασίνου, χώρου παιδικής χαράς, κέντρου υγείας, αθλητισμού, 
γυμνααίου-λυκείου, Ο.Τ.Ε., Εκκλησίας, μουσείου και καθορίζεται η 
θέση και η διάταξη εκκλησιών και του μουσείου όπως οι ρυθμίσεις αυτές 
φαίνονται στα τρία (3) σχετικά πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Διεύθυνσης Τοπο¬ 
γραφικών Εφαρμογών με την 84132/1991 πράξη του και που αντί¬ 
τυπά τους σε φωτοσμίκρυνση δημοσιεύονται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της ανωτέρω περιοχής της οποίας το πολεοδομικό σχέδιο 
εγκρίνεται με την παραγρ. 2 του άρθρου 1 του παρόντος και καθορίζο¬ 
νται οι όροι και περιορισμοί δόμησης της περιοχής της οποίας το πολοε- 
οδομικό σχέδιο εγκρίνεται με την παρ. 1 του ίδιου άρθρου. 

Άρθρο 3 

1. Στα οικοδομικά τετράγωνα ή σε τμήματα αυτών που περικλείο¬ 
νται με μαύρη διακεκομμένη γραμμή και χαρακτηρίζονται στα δια- 
γράμματα με στοιχείο Κ επιτρέπεται η χρήση πολεοδομικού κέντρου 
όπως προσδιορίζεται από το άρθρο 4 του από 23.2.1987 Π.Δ/τος (Δ' 
166). ' ' 

2. Στα λοιπά οικοδομικά τετράγωνα ή σε τμήματα αυτών επιτρέπε- 
ται η χρήση γενικής κατοικίας όπως προσδιορίζεται από το άρθρο 3 του 
ανωτέρω Π.Δ/τος. 

Άρθρο 4 

1. Στο πρόσωπο των οικοπέδων οικοδομημένων ή μη επιβάλλεται 
προκήπιο πλάτους δύο (2), τριών (3), τεσσάρων (4) και έξι (6) μέτρων 
και πλάτους μεταβλητού όπως φαίνεται στα ίδια διαγράμματα. 

2. Επιβάλλεται η διάτηρηση των υφισταμένων στοών στα οικ. τετρά¬ 
γωνα που σημειώνονται με τα στοιχεία ΚΙ, Κ2 και Λ όπως φαίνεται 
στα ως άνω διαγράμματα. 

Άρθρο 5 

I. Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά τομείς Α και Β 
ως εξής: 

Α. Τομέας Α (πυκνοδομημένο και αραιοδομημένο τμήμα του οικι¬ 
σμού προ του έτους 1923). 

1. Ελάχιστο πρόσωπο: δώδεκα (12) μέτρα 
Ελάχιστο εμβαδόν: εξακόσια (600) τ.μ. 

2. Κατά παρέκκλιση της προηγουμένης παραγράφου 1 θεωρούνται 
άρτια και οικοδομήσιμα: α) τα οικόπεδα του πυκνοδομημένου τμήματος 
τα οποία κατά τη δημοσίευση του παρόντος διατάγματος έχουν: 

Ελάχιστο πρόσωπο: δώδεκα (12) μέτρα 
Ελάχιστο εμβαδόν: τριακόσια (300) τ.μ. 

β) Τα οικόπεδα του αραιοδομημένου τμήματος τα οποία στις 
13.11.1978 ημέρα δημοσίευσης του από 19.10.1978 Π.Δ/τος (Δ’ 
594) είχαν: * 

Ελάχιστο πρόσωπο: δώδεκα (12) μέτρα 
Ελάχιστο εμβαδόν: τριακόσια (300) τ.μ. 

γ) Τα οικόπεδα του πυκνοδομημένου τμήματος τα οποία στις 
13.11.1978, ημέρα δημοσίευσης του από 19.10.178 Π.Δ/τος (Δ' 
594) είχαν: 

Ελάχιστο πρόσωπο: οκτώ (8) μέτρα 
Ελάχιστο εμβαδόν: εκατόν πενήντα (150) τ.μ. 
δ) Τα οικόπεδα του πυκνοδομημένου τμήματος τα οποία στις 
2.7.1968, ημέρα δημοσίευσης του από 15.6.1968 Π.Δ/τος (Δ’ 111) 
είχαν: 

Ελάχιστο πρόσωπο: έξι (6) μ. 

Ελάχιστο εμβαδόν: εκατό (100) τ.μ. 

ε) Επιπλέον για το αραιοδομημένο τμήμα του οικισμού θεωρούνται 
άρτια και οικοδομήσιμα τα οικόπεδα που προκύπτουν από την οριστική 
πράξη εφαρμογής της πολεοδομικής μελέτης ή προέρχονται αΛό τις ει¬ 
σφορές σε γη σύμφωνα με το άρθρο 8 του Ν. 1337/1983, εφόσον 
έχουν: 

Ελάχιστο πρόσωπο: οκτώ (8) μέτρα 
Ελάχιστο εμβαδόν: εκατόν πενήντα (150) τ.μ. 

Β. Τομέα Β - περιοχή Καλντέρας (πυκνοδομημένο τμήμα του οικι¬ 
σμού προ του έτους 1923). 

1. Ελάχιστο πρόσωπο: είκοσι πέντε (25) μέτρα 
Ελάχιστο εμβαδόν: δύο χιλιάδες (2.000) τ.μ. 

2. Κατά παρέκκλιση της προηγουμένης παραγράφου 1 θεωρούνται 
άρτια και οικοδομήσιμα: 

α) Τα οικόπεδα τα οποία στις 13.11.1978 ημέρα δημοσίευσης του 
από 19.10.1978 Π.Δ/τος (Δ' 594) είχαν: 

Ελάχιστο πρόσωπο: δώδεκα (12) μ. 

Ελάχιστο εμβαδόν: τριακόσια (300) τ.μ. και 
β) Τα οικόπεδα τα οποία στις 2.7.1968 ημέρα δημοσίευσης του από 
15.6.1968 Π.Δ/τος (Δ’ 111) είχαν: 

Ελάχιστο πρόσωπο: έξι (6) μ. 

Ελάχιστο εμβαδόν: εκατό (100) τ.μ. 

Γ. Επιπλέον των προϋποθέσεων των παραγράφων 1 και 2 των ενο¬ 
τήτων Α’ και Β’ τα οικόπεδα θεωρούνται άρτια και οικοδομήσιμα εφό¬ 
σον στο οικοδομήσιμο τμήμα τους εγγράφεται κάτοψη κτιρίου με ελάχι¬ 
στη επιφάνεια πενήντα (50) τ.μ. και ελάχιστη πλευρά (5) μέτρα. 

Δ. Το μέγιστο ποσοστό κάλυψης και ο συντελεστής δόμησης των οι¬ 
κοπέδων καθορίζονται ως εξής: 
α) Τομέας Α’ 

Για οικόπεδα μέχρι 200 τ.μ. μέγιστο ποσοστό κάλυψης ογδόντα τοις 
εκατό (80%) της επιφάνειας τους και συντελεστής δόμησης οκτώ δέ¬ 
κατα (0,8). Η καλυπτόμενη επιφάνεια του κτιρίου δεν μπορεί να υπερ¬ 
βαίνει τα 120 τ.μ. 

Για οικόπεδα έως 300 τ.μ. μέγιστο ποσοστό κάλυψης εξήντα τοις 
εκατό (60%) της επιφάνειας τους και συντελεστής δόμησης οκτώ δέ¬ 
κατα (0,8). Η καλυπτόμενη επιφάνεια του κτιρίου δεν μπορεί να υπερ¬ 
βαίνει τα 150 τ.μ. και η συνολική επιφάνεια ορόφων του κτιρίου δεν 
μπορεί να υπερβαίνει τα 180 τ.μ. 

■ Για οικόπεδα μεγαλύτερα των 300 τ.μ. μέγιστο ποσοστό κάλυψης 
πενήντα τοις εκατό (50%) της επιφάνειας τους και συντελεστής δόμη¬ 
σης έξι δέκατα (0,6). 

Η συνολική επιφάνεια ορόφων του κτιρίου δεν μπορεί να υπερβαίνει 
τα 400 τ.μ. 

β) Τομέας Β’ (περιοχή Καλντέρας) 

Μέγιστο ποσοστό κάλυψης: πενήντα τοις εκατό (50%) της,επιφά¬ 
νειας τους 

συντελεστής δόμησης: πέντε δέκατα (0,5). 

Η συνολική επιφάνεια ορόφων του κτιρίου δεν μπορεί να υπερβαίνει 
τα 400 τ.μ. 

Ε. Μέγιστο επιτρεπόμενο ύψος των κτιρίων επτά (7) μ., μετρούμενο 
από την τελική φυσική ή τεχνητή στάθμη του εδάφους, σε κάθε σημείο 
του κτιρίου. Εάν η τελική κάλυψη γίνεται με θόλο, τό συνολικό ύψος του 
χώρου που είναι στεγασμένος με θόλο, επιτρέπεται να ξεπερνάει το ύψος 
των 7 μ. κατά το ύψος του θόλου. 

Ειδικότερα στον τομέα Β’ (περιοχή Καλντέρας) τα κτίραι που ανεγεί- 
ρονται σε οικόπεδα που βρίσκονται μεταξύ των δρόμων περιορίζονται 
μέσα στο ιδεατό στερεό που καθορίζεται: 

ι) από το οριζόντιο επίπεδο της επιφάνειας του επάνω δρόμου 
ιι) από κεκλιμένο επίπεδο με κλίση 30% που ξεκινάει από απόσταση 
3 μ. από την οικοδομική γραμμή του επάνω δρόμου 

ιιι) από κατακόρυφα επίπεδα που περνούν από τα όρια του οικοπέδου. 
Είναι δυνατό η απόσταση των 3 μ. που αναφέρεται στο εδάφιο ιι να 
αυξηθεί μέχρι 5 μ. εφόσον η επί πλέον επιφάνεια του δώματος, από την 
οικοδομική γραμμή μέχρι τη γραμμή των τριών μέτρων από την άκρη 
του δώματος, παραχωρηθεί με έγγραφη δωρεά στην κοινότητα και τε¬ 
θεί σε κοινή χρήση. 

Στην οικοδομική γραμμή ή στο όριο του κοινόχρηστου χώρου που πε- 
ριγράφεται παραπάνω επιτρέπεται η περίφραξη με τοίχο με μέγιστο 
ύψος 1,10 μ. 

Πάνω από το στερεό που περιγράφεται παραπάνω δεν επιτρέπεται να 
εξέχουν στηθαία, θόλοι, εξώστες, τέντες ή άλλες μόνιμες ή κινητές κα¬ 
τασκευές, με εξαίρεση την περίφραξη που περιγράφεται στην προηγού¬ 
μενη παράγραφο και κατακόρυφα γραμμικά αρχιτεκτονικά στοιχεία 
όπως καπνοδόχοι κ.λπ. 

II. Επιπλέον και για τους δύο (2) τομείς Α’ και Β καθορίζονται οι πα¬ 


ρακάτω μορφολογικοί όροι και περιορισμοί δόμησης. 

1. Η τοποθέτηση του κτιρίου μέσα στο οικόπεδο γίνεται με τα παρα¬ 
κάτω κριτήρια: 

α. Να μη βλάπτεται ο πολεοδομικός ιστός του οικισμού, 
β. Να προστατεύονται βασικά σημεία θέας των κοινοχρήστων χώ¬ 
ρων. 

γ. Να προστατεύεται κατά το δυνατόν η θέα των ομόρων οικοπέδων, 
δ. Να μη διαμορφώνονται υποβαθμισμένοι ελεύθεροι χώροι ανάμεσα 
σε όμορες ιδιοκτησίες. 

Η Επιτροπή Πολεοδομικού και Αρχιτεκτονικού Ελέγχου (ΕΠΑΕ) 
εγκρίνει τη θέση του κτιρίου μέσα στο οικόπεδο και μπορεί να επιβάλλει 
επιπλέον περιορισμούς ως προς τη μορφή του όγκου των κτιρίων. 

2. Επιβάλλεται η διακεκριμμένη διάσπαση του όγκου του κτιρίου για 
επιφάνεια ορόφου μεγαλύτερη από 240 τ.μ. 

3. Τα κτίρια του οικισμού στεγάζονται με δώμα ή θόλο ή συνδυασμό 
δώματος και θόλου. 

4. Απαγορεύεται η κατασκευή κτιρίων σε υποστηλώματα (ΡΙΕΟ- 
ΤΙ5). 

5. Απαγορεύεται η τοποθέτηση λυομένων οικιακών και η ολοκλή¬ 
ρωση των οικοδομικών εργασιών στον όροφο πριν από την ολοκλήρωση 
των εξωτερικών επιχρισμάτων και την τοποθέτηση κουφωμάτων στο 
ισόγειο. 

6. Απαγορεύεται η κατασκευή ανοικτών εξωστών σε πρόβολο καθώς 
και η κατασκευή προστεγασμάτων (μακριζών). 

7. Το ελάχιστο εμφανές πάχος των τοξωτών κατασκευών (βόλτα ή 
καμάρες) ορίζεται σε 0,40 μ. 

8. Οι ανοικτές κλίμακες δεν προσμετρώνται στο συντελεστή δόμησης 
και στη κάλυψη του οικοπέδου. 

9. Οι χώροι που επεκτείνονται στο βάθος του οικοπέδου (υπόσκαφοι) 
προσμετρώνται στο συντελεστή δόμησης του οικοπέδου. 

10. Απαγορεύεται η εκσκαφή υποσκαφών χώρων εφόσον πάνω από 

αυτά ευρίσκεται άλλη ιδιοκτησία τούτου αποδεικνυομένου από την σχη¬ 
ματική τομή σε κατάλληλη θέση κατά την έκδοση της οικοδομικής 
αδείας. . 

11. Η αναλογία των ανοιγμάτων στο σύνολο των όψεων του κάθε 
ορόφου δεν επιτρέπεται να υπερβαίνει το 20% με εξαίρεση το ισόγειο 
στην περίπτωση κατασκευής καταστημάτων, όπου μπορεί να είναι με¬ 
γαλύτερη. 

12. Τα κουφώματα στις όψεις οφείλουν να τηρούν τις αναλογίες 

1,5/1 έως 2/1 για τα παράθυρα και 2/1 μέχρι 3/1 για τις πόρτες 
(εξώπορτες και εξωστόπορτες). Παραδοσιακά μορφολογικά στοιχεία 
πάνω από τα κουφώματα (υπέρθυρα, φεγγίτες) δεν συμπεριλαμβάνο- 
νται στην παραπάνω συνολική αναλογία ύψους/πλάτος του κουφώμα¬ 
τος· . β . 

Τα υπέρθυρα στις πόρτες και τους φεγγίτες μπορούν να είναι ευθυ- 
γραμμα ή τοξοτά. 

Τα κουφώματα των κτιρίων πρέπει να είναι ξύλινα και ειδικότερα: 

- τα εξώφυλλα να είναι ταμπλαδωτά ή καρφωτά (σανιδωτά) 

- χα τζαμιλίκια των παραθύρων να υποδιαιρούνται σε δύο τουλάχι¬ 
στον καΐτια κατά την έννοια του ύψους. 

Τα ανοίγματα των καταστημάτων πρέπει να είναι περιορισμένων 
διαστάσεων και τα κουφώματα να είναι ανάλογης κατασκευής με τα 
υπόλοιπα κουφώματα του κτιρίου. 

Τα εξωτερικά κουφώματα των κτιρίων επιβάλλεται να είναι μονό- 
χρωμα. 

13. Επιτρέπονται τα παρακάτω λειτουργικά και μορφολογικά στοι- 
χεία: 

α. μαντώματα γύρω από τα ανοίγματα κατασκευασμένα από σοβά, 
πορόλιθο ή τοπική ηφαιστειακή πέτρα 
β. ανοικτές κλίμακες 
γ. τοίχοι αντιστήριξης 
δ. κόγχες 

ε. καμινάδες και υπαίθριοι παραδοσιακοί φούρνοι 
στ. διακοσμητικές κορνίζες νεοκλασσικού τύπου στη στέψη ή πάνω 
από τα πρέκια. 

14. Η τελική επεξεργασία των όψεων των κτιρίων είναι σοβάς τρι¬ 
φτός ή πεταχτός. Επίσης μπορούν να εμφανίζονται τμήματα των ηφαι- 
στειακών λίθων που παραδοσιακά αποτελούσαν το υλικό της τοιχο¬ 
ποιίας. 

15. Για τον χρωματισμό των όψεων των κτιρίων χρησιμοποιείται 

υδρόχρωμα λευκό ή ώχρα. Ο χρωματισμός εσοχών, στοιχείων τμημά¬ 
των ή ολοκλήρου του κτιρίου με χρώμα πλην του λευκού υπόκειται στην 
έγκριση της ΕΠΑΕ. 

Η χρήση μαρμαροκονίας στη σύνθεση των επιχρισμάτων των εξωτε¬ 
ρικών όψεων επιτρέπεται μόνο σε νεοκλασικού ρυθμού κτίρια. 

16. Απαγορεύεται η ολοκλήρωση των οικοδομικών εργασιών (επι¬ 
χρίσματα - χρωματισμοί) στον όροφο διόροφων κτιρίων πριν την ολο¬ 
κλήρωση της φάσης των εξωτερικών επιχρισμάτων στο ισόγειο. 

17. Απαγορεύεται η τοποθέτηση πετασμάτων (τεντών) σε οποιουσ- 
δήποτε χώρους, πλην των ισογείων χώρων παραμονής ατόμων των κέ¬ 
ντρων αναψυχής, εστιατορίων, αναψυκτηρίων. 

Οι τέντες πρέπει να είναι μονόχρωμες περιορισμένων διαστάσεων και 
για την τοποθέτησή τους απαιτείται η έκδοση οικοδομικής άδειας μετά 
από έγκριση της ΕΠΕ, ως προς την μορφή, τον χρωματισμό, τις δια¬ 
στάσεις, τα υλικά και τον τρόπο στήριξής τους. Απαγορεύεται η τοποθέ¬ 
τηση τεντών από πλαστικά, αλουμίνιο, ή άλλο μέταλλο. 

Στον Τομέα Β' απαγορεύεται παντελώς η τοποθέτηση οποιουδήποτε 
είδους στεγάστρου. 

18. Απαγορεύεται η τοποθέτηση κάθε είδους φωτεινών ή μη επιγρα¬ 
φών και διαφημίσεων σε οποιαδήποτε θέση των ακινήτων, καθώς και σε 
ικριώματα, μέσα στον χώρο των οικοπέδων ή μπροστά από αυτά, στα 
δώματα, εντός των ακαλύπτων χώρων του ιστορικού κέντρου. Στον Το¬ 
μέα Α' επιτρέπονται μόνο επιγραφές περιορισμένων διαστάσεων που 
πληροφορούν για την χρήση των χώρων του κτιρίου και που τοποθετού¬ 
νται σε θέση που δεν καλύπτουν ή αλλοιώνουν την μορφή του κτιρίου, 
μετά από έγκριση της ΕΠΑΕ. 

Για την παραπάνω έγκριση απαιτούνται: 

α. Φωτογραφία του κτιρίου και των γειτονικών του 

β· Σχέδια της όψης όπου θα τοποθετηθεί η επιγραφή, τομές και σχη¬ 
ματική παράσταση της επιγραφής και 

γ. Τεχνική περιγραφή όπου θα αναφέρονται τα υλικά, ο τρόπος κατα¬ 
σκευής και στήριξης και οποιεσδήποτε άλλες κατατοπιστικές διευκρινί¬ 
σεις. 

Η ΕΠΑΕ μπορεί κατά την κρίση της να επεμβαίνει και σε περιπτώ¬ 
σεις επιγραφών ή διαφημίσεων που προϋπήρχαν του χρόνου δημοσίευ¬ 
σης του Π.Δ/τος αυτού, προκειμένου να επιφέρει τροποποιήσεις με 
στόχο την προστασία του παραδοσιακού περιβάλλοντος, σύμφωνα με τις 
διατάξεις του παρόντος. 

19. Απαγορεύεται οποιαδήποτε προεξοχή εκτός οικοδομικής γραμ- 
μής προκειμένου να χρησιμοποιηθεί ως προθήκη για την τοποθέτηση 
εμπορευμάτων. Απαγορεύονται επίσης στις όψεις των κτιρίων διακο¬ 
σμήσεις, γλυπτική ή ζωγραφική οι οποίες δεν εναρμονίζονται με τα πα- 
ραδοσικά πρότυπα. 

20. Απαγορεύεται η κατεδάφιση ή αλλοίωση προεξοχών όπως εξω¬ 
τερικές συμπαγείς σκάλες, γούρνες ή κρήνες, μνημεία, βράχια, διαμορ¬ 
φωμένοι αναβαθμοί, ζαρντινιέρες ή υπάρχοντα φυτά και η στήριξή τους, 
πάγκοι μαρμάρινοι ή πέτρινοι, ακόμη και αν αυτά τα στοιχεία εμποδί¬ 
ζουν την κυκλοφορία με τα σημερινά στοιχεία. 

21. Επιτρέπεται η αναστήλωση ερειπωμένων κτισμάτων, ύστερα 
από γνώμη της ΕΠΑΕ ακόμα και αν οι απαιτούμενες να εκτελεστούν 
εργασίες αντίκεινται στις διατάξεις του παρόντος. Η αναστήλωση επι¬ 
τρέπεται κατόπιν τεκμηριωμένης έρευνας (φωτογραφίες με βεβαίωση 
χρονολογίας θεωρημένες από την κοινότητα, εγκεκριμένα σχέδια, σαφή 
ίχνη» βιβλιογραφικές μαρτυρίες) η οποία αποδεικνύει την ακριβή μορφή 
του κτίσματος. 

Επίσης επιτρέπεται η επισκευή και αποκατάσταση παλαιών κτιρίων 
αντιπροσωπευτικών της παραδοσιακής αρχιτεκτονικής, κατά την κρίση 
της ΕΠΑΕ, έστω και αν οι απαιτούμενες να εκτελεστούν εργασίες αντί- 
κεινται στις διατάξεις του παρόντος. 

Η παραπάνω επέμβαση γίνεται εφόσον υπάρχουν αποδεικτικά στοι¬ 
χεία για την ακριβή μορφή του κτιρίου (φωτογραφίες με βεβαίωση χρο¬ 
νολογίας, θεωρημένες από την κοινότητα ή εγκεκριμένα σχέδια ή βι¬ 
βλιογραφικές μαρτυρίες). 

Στην περιοχή της Καλντέρας απαγορεύεται η χρήση μηχανικών μέ¬ 
σων εκσκαφής. 

22. Οι περιφράξεις των οικοπέδων κατασκευάζονται από τοιχοποιία 
επιχρισμένη και σύμφωνα με τα παραδοσιακά πρότυπα. 

Οι αυλόθυρες κατασκευάζονται από υλικά, μορφή και ύψος σύμφωνα 
με τα παραδοσιακά πρότυπα. 

23. Σε περίπτωση κατασκευής τοίχων αντιστήριξης θα πρέπει να 
διαμορφώνονται από άποψη υλικού και τρόπου κατασκευής σύμφωνα με 


τα παραδοσιακά πρότυπα. 

24. Για την διαμόρφωση των ακαλύπτων χώρων επιτρέπονται μόνο 
οι απολύτως αναγκαίες εκσκαφές. Σε περίπτωση κεκλιμένου εδάφους, 
επιτρέπεται η διαμόρφωση του οικοπέδου με αναλημματικούς τοίχους ή 
πρανή μεγίστου ύψους 1,50 μ. Για μεγαλύτερο ύψος απαιτείται η σύμ¬ 
φωνη γνώμη της ΕΠΑΕ. 

25. Απαγορεύεται η αντικατάσταση υπαρχόντων πέτρινων λιθό¬ 
στρωτων ή πλακόστρωτων δρόμων, πεζοδρομίων ή διαπλατύνσεων 
οποιουδήποτε πλάτους με οποιοδήποτε άλλο υλικό εκτός από το ήδη 
υπάρχον. 

26. Κάθε έργο υποδομής που εκτελείται από Οργανισμό Κοινής 
Ωφελείας (ΔΕΗ, ΟΤΕ, Τοπική Αυτοδιοίκησης κ.λπ.) και γενικά κάθε 
εργασία που αφορά τη διαμόρφωση, τροποποίηση ή ανάπλαση κοινο¬ 
χρήστων χώρων, πρέπει να προσαρμόζεται στα παραδοσιακά πρότυπα 
και μετά από έγκριση της ΕΠΑΕ. 

Ειδικότερα η τοποθέτηση μετρητού ηλεκτρικού ρεύματος και κάθε 
άλλου στοιχεία παροχής των οργανισμών κοινής ωφελείας δεν πρέπει να 
τοποθετείται σε εμφανή επιφάνεια. 

27. Επιβάλλεται η εγκατάσταση μιας κεντρικής κεραίας τηλεορά- 
σεως ανά Ο.Τ. σε θέση μη εμφανή από τους κοινόχρηστους χώρους του 
οικισμού. 

28. Απαγορεύεται η τοποθέτηση·ηλιακών θερμοσιφώνων σε εμφανή 
σημεία της οικοδομής. 

29. Οι οργανισμοί κοινής ωφελείας υποχρεώνονται σε αποκατά¬ 
σταση της αρχικής μορφής οδών και κοινοχρήστων χώρων εις τους 
οποίους επενέβησαν για την εγκατάσταση των δικτύων τους. 

30. Κάθε εργασία που εκτελείται στην περιοχή όπως (ανεγέρσεις, με¬ 
ρική ή ολική κατεδάφιση ετοιμόρροπων ή μη κτιρίων, επισκευές μικροε- 
πισκευές κτιρίων, καθαιρέσεις στοιχείων κτιρίων καθώς και όλα τα θέ¬ 
ματα που αφορούν στη χρήση των κτιρίων, των οδών (πεζόδρομοι, χώ¬ 
ροι στάθμευσης αυτοκινήτων κ.λπ.) και γενικά στους κοινόχρηστους 
χώρους υπόκειται στον έλεγχο της ΕΠΑΕ. 

Η Πολεοδομική Υπηρεσία διαβιβάζει υποχρεωτικά στην ΕΠΑΕ τον 
φάκελλο οποιουδήποτε θέματος προκειμένου αυτή να γνωμοδοτήσει. 
Ειδικότερα για θέματα χρήσεων των κτιρίων, επεμβάσεων επί οδών και 
κοινόχρηστων χώρων απαιτείται και η γνώμη του Δημοτικού Συμβου¬ 
λίου. 

Η μελέτη που υποβάλεται για έλεγχο στην ΕΠΑΕ πρέπει να περιλαμ¬ 
βάνει τουλάχιστον τα παρακάτω στοιχεία: 

α. Μία σειρά αρχιτεκτονικών σχεδίων (ή προσχεδίων) 

β. Τοπογραφικό διάγραμμα με ακρίβεια σε κλίμακα 1:200 όπου θα 
σημειώνεται η υπάρχουσα κατάσταση με τα υψόμετρα, τα διαγράμματα 
κάλυψης (υπάρχον και προτεινόμενο), τα γειτονικά οικόπεδα όπου ση¬ 
μειώνεται ο αριθμός ορόφων του κτιρίου που υπάρχει εντός των οικοπέ¬ 
δων αυτών, η παλαιότητά τους, με τον αντίστοιχο χαρακτηρισμό τους, 
την θέση και τις διαστάσεις του ακαλύπτου χώρου του καθώς και σχη¬ 
ματική τομή του εδάφους του οικοπέδου. 

γ. Φωτογραφίες με γενικά άποψη της οδού και όλων των όψεων του 
κτιρίου, καθώς και φωτογραφίες όλων των γειτονικών κτιρίων θεωρη¬ 
μένες από την κοινότητα. 

Σε περίπτωση επισκευών ή μικροεπισκευών υποβάλλονται φωτογρα¬ 
φίες των εσωτερικών χώρων, όπου απαιτείται, ώστε να φαίνονται κα¬ 
θαρά όλα τα μορφολογικά στοιχεία. 

δ. Δειγματολόγιο χρωμάτων σε περίπτωση χρωματισμού. 

31. Για την σύνδεση του κτιρίου με τα δίκτυα ύδρευσης, αποχέτευσης 
και ηλεκτρικού ρεύματος γίνεται τελική θεώρηση της οικοδομικής 
άδειας μετά από αυτοψία του αρμόδιου πολεοδομικού γραφείου και της 
ΕΠΑΕ. Η θεώρηση θα αφορά την διαπίστωση της πιστής εφαρμογής 
των εγκεκριμένων σχεδίων. 

Σε περίπτωση μη ύπαρξης δικτύου αποχέτευσης η θεώρηση της 
άδειας γίνεται αφού έχει κατασκευαστεί στεγανός βόθρος σύμφωνα με 
τις ισχύουσες διατάξεις. 

Για τη χορήγηση παράτασης η ανανέωση, αδείας λειτουργίας τουρι¬ 
στικής εγκατάστασης προϋπόθεση είναι η ύπαρξη στεγανού βόθρου. 

Για τους ήδη υπάρχοντες απορροφητικούς βόθρους απαιτείται η στε- 
γανοποίησή τους σε προθεσμία η οποία επιβάλλεται κατά περίπτωση 
από το πολεοδομικό γραφείο της περιοχής. 

Μετά την κατασκευή του αποχετευτικού δικτύου στον οικισμό Φηρών 
γίνεται υποχρεωτική σύνδεση των οικοδομών μέσα σε έξι μήνες διακο¬ 
πτόμενης διαφορετικά κάθε λειτουργίας των υφισταμένων χρήσεων. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


8313 


Άρθρο 7 

Δεν έχουν ισχύει οι διατάξεις των άρθρων 9, 14 και 16 του ΓΟΚ 
1985 (Ν. 1577/1985) καθώς και το άρθρο 41 του Ν. 1337/1983. 

Άρθρο 8 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛ/ΝΤΟΣ, ΧΟΡ/ΞΙΑΣ ΚΑΙ ΔΗΜ. ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 5728 (3) 

Τροποποίηση ορίων των τομέων συντελεστών δόμησης στη Λάρισα. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70 αυτού. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 Ν.Δ/γμα 
(ΦΕΚ 220/Α) και με την παρ. 3.του άρθρου 34 του Ν. 1577/85 
(ΦΕΚ 210/Α). 

3. Τις διατάξεις του υπ’ αριθμ. 183/1986 Π.Δ/τος (ΦΕΚ 70/Α) 
και ειδικότερα το άρθρο 1 αυτού. 

4. Την υπ’ αριθμ. 512/1989 απόφαση του Δημοτικού Συμβουλίου. 

5. Την υπ’ αριθμ. 266/1989 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος, Νομού Λάρισας, όπως διατυπώ¬ 
θηκε στο πρακτικό της 12ης/1989 συνεδρίας. 

6. Τις υπ’ αριθμ. 1668/1988 (ΦΕΚ 348Δ), 811/1988 (ΦΕΚ 
183Δ) και 5657/1989 (ΦΕΚ 550Δ) αποφάσεις Νομάρχη περί αναθε¬ 
ώρησης του ρυμοτομικού σχεδίου πόλης Λάρισας. 

7. Τα Π.Δ. (ΦΕΚ 354Δ/88 και 388Δ/89) περί επεκτάσεως του ρυ¬ 
μοτομικού σχεδίου πόλης Λάρισας. 

Επειδή με την έγκριση της επέκτασης του ρυμοτομικού σχεδίου πό¬ 
λης Λάρισας ορισμένες περιοχές, που ήταν εντός σχεδίου αναθεωρήθη¬ 


καν με τα διατάγματα των επεκτάσεων, με αποτέλεσμα να έχουν σή¬ 
μερα τον συντελεστή δόμησης που ισχύει για τις περιοχές που εντάσσο¬ 
νται για πρώτη φορά σε ρυμοτομικό σχέδιο. 

Επειδή τα οικόπεδα που βρίσκονται στις περιοχές αυτές με την προα- 
ναφερόμενη ρύθμιση έγιναν μειονεκτικότερα γι’ αυτό, αποφασίζουμε: 

Άρθρο 1 

Τροποποιούμε τα όρια των τομέων συντελεστών δόμησης, όπως 
αυτά ορίζονται στα συνημμένα τοπογραφικά διαγράμματα που συνοδεύ¬ 
ουν την παρούσα απόφαση, ώστε όλα τα οικόπεδα που ήταν εντός του 
σχεδίου πόλης Λάρισας του εγκεκριμένου με το από 4.1.1979 Π? Δ/ 
γμα, να αντιμετωπισθούν εξ ίσου από άποψη οικοδομικής εκμετάλλευ- 
σης. 

Τα υπόψη όρια συμπίπτουν με τα όρια του ρυμοτομικού σχεδίου πό¬ 
λης Λάρισας, πριν τις επεκτάσεις που έγιναν με τα παραπάνω Προε¬ 
δρικά Διατάγματα (ΦΕΚ 354Δ/88 και 388Δ/89). 

Άρθρο 2 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που τη συνοδεύει να αναρτηθεί στο Δημοτικό Κα¬ 
τάστημα επί Ιδήμερο για ενημέρωση. 

Λάρισα, 3 Οκτωβρίου 1991 
0 Νομάρχης 

ΑΝΔΡΕΑΣ ΕΞΑΔΑΚΤΤΛΟΣ 

